
Text rozhodnutia
Súd: Krajský súd Banská Bystrica Spisová značka: 23S/97/2014 Identifikačné číslo súdneho spisu: 6014200675 Dátum vydania rozhodnutia: 09. 09. 2014 Meno a priezvisko sudcu, VSÚ: JUDr. Milan Segeč ECLI: ECLI:SK:KSBB:2014:6014200675.1 Uznesenie Krajský súd v Banskej Bystrici, v právnej veci žalobcu: A.. H. N., nar. XX.X.XXXX, trvalé bydlisko F. č. XX, L., prechodné bydlisko X. K. č. XX, L. proti žalovanému: Okresný súd Banská Bystrica, odbor opravných prostriedkov, Nám. Ľ. Štúra 1, Banská Bystrica v konaní o preskúmanie zákonnosti rozhodnutia žalovaného č. OU-BB-00P4-2014/043312-6 zo dňa 7.3.2014, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Dňa 27.5.2014 bola doručená e-mailovou poštou na tunajší súd žaloba žalobkyne proti rozhodnutiu žalovaného, táto žaloba bola doplnená písomným podaním na pošte dňa 28.5.2014. Krajský súd výzvou zo dňa 12.6.2014 doručenou dňa 28.6.2014 vyzval žalobcu na predloženie plnej moci pre potrebu zákonného zastúpenia v lehote 10 dní od doručenia. V predmetnej výzve bol žalobca poučený, že následok nepredloženia plnej moci je zastavenie konania v zmysle §250d ods. 3 O.s.p. Podľa § 247 ods. 1 Občianskeho súdneho poriadku (ďalej len „O.s.p.“) podľa ustanovení tejto hlavy sa postupuje v prípadoch, v ktorých fyzická alebo právnická osoba tvrdí, že bola na svojich právach ukrátená rozhodnutím a postupom správneho orgánu, a žiada, aby súd preskúmal zákonnosť tohto rozhodnutia a postupu. Podľa § 250a O.s.p. žalobca musí byť zastúpený advokátom, pokiaľ nemá právnické vzdelanie buď sám, alebo jeho zamestnanec (člen), ktorý zaňho na súde koná; to neplatí vo veciach, v ktorých je daná vecná príslušnosť okresného súdu, alebo ak ide o preskúmanie rozhodnutia a postupu vo veciach zdravotného poistenia, sociálneho zabezpečenia vrátane nemocenského poistenia, dôchodkového zabezpečenia, štátnych sociálnych dávok, sociálnej pomoci a poistenia v nezamestnanosti, aktívnej politiky trhu práce a garančného fondu, poskytovania zdravotnej starostlivosti, vo veciach priestupkov a vo veciach azylu a doplnkovej ochrany. Podľa § 250d ods. 3 Občianskeho súdneho poriadku (ďalej len „O.s.p.“) súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Z uvedeného vyplýva, že žalobca si v stanovenej lehote nezvolil advokáta aj napriek výzve krajského súdu zo dňa 12.6.2014 doručenej dňa 28.6.2014., teda neodstránil vady žaloby, pričom bol poučený o následkoch nezvolenia si advokáta. Súd na základe vyššie uvedeného musel konanie zastaviť podľa § 250d ods. 3 O.s.p. z dôvodu, že žalobca neodstránil vady žaloby. O náhrade trov konania súd rozhodol vzhľadom na výsledok konania podľa § 146 ods. 1 písm. c) O.s.p., § 151 ods. 1 O.s.p. v spojení s § 246c O.s.p. v zmysle ktorého ak konanie bolo zastavené, nemá žiaden z účastníkov konania právo na náhradu trov konania. Toto rozhodnutie bolo prijaté senátom krajského súdu pomerom hlasov 3:0. Toto rozhodnutie bolo prijaté senátom krajského súdu pomerom hlasov 3:0. Poučenie: Proti tomuto uzneseniu je prípustné odvolanie, ktoré možno podať v lehote 15 dní od jeho doručenia na súde, proti rozhodnutiu ktorého smeruje. V odvolaní sa má popri všeobecných náležitostiach (§42 ods.3 O. s. p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

